fi fi fi fi fr fr pl et sv et en tr fi fi fi fi fi fi fi fi fi nl fi fi fi en fi fi fr fi fi fi fi fi fi de fr fi fi fi fi fi en fi en fi fi fi fi fi fi fi fi fi fi fi fi fi fi zh fi fi en fi fi fr fi fi fi fr fi fi fr fi fi fi fr fi fi fi fr fi fi fi fr fi fi fi el fi fi fi en fi hbs_lat fi fi fi fr fi fi fi
Tulehdusreaktion pikatesti SAA ja CRP verestä, 10 kpl | Pikatestit
hemoglobiini crp huumetesti kannabis klamydia korona tram kanna lansetti kuoppalevy
Laboratorio- ja tutkimuslaitteet ja tarvikkeet
Reagenssit, molekyyli- ja solubiologian työkalut
Kunto-, terveys- ja hoitotuotteet
Tulehdusreaktio pikatesti SAA ja CRP verestä, 10 kpl
Tulehdusreaktio pikatesti SAA ja CRP verestä, 10 kpl
HUOM! Pakkaus ei sisällä lansetteja sormenpääverinäytteen ottoon. Lansetit ja lansetin laukaisukynä ovat saatavina erikseen.
Tämä pikatestikasetti osoittaa akuuteille tulehdusreaktioille tyypillisten proteiinien CRP:n ja SAA:n pitoisuuksien nousun verestä. Näytteeksi kelpaa myös sormenpääveritippa. Tukku-pakkaus ei sisällä lansetteja, mutta yksittäin tilattaessa mukana seuraa myös lansetti sormenpääverinäytteen ottoon.
Seerumin amyloidi-A (SAA) sisältää joukon plasman HDL-apolipoproteiineja, joista osa syntyy vakionopeudella maksassa ja osa akuutin infektion seurauksena. Akuutin infektion seurauksena verenkiertoon vapautuvat SAA-proteiinit lisäävät kolesterolin kuljetusta kudoksista maksaan ja eritettäväksi sappeen, houkuttelevat immuunivasteen tuottavia soluja tulehdusalueelle ja indusoivat solujen ulkoista tukiverkkoa pilkkovia entsyymejä. Siten ne toimivat nopeana merkkiaineena tulehduksen havaitsemisessa jo muutama tunti tulehdusreaktion syntymisestä. Tavanomaisetkin tulehdukset aiheuttavat niiden pitoisuuden lisääntymisen, joka usein selvästi ylittää C-reaktiivisen proteiinin (CRP) pitoisuudessa havaittavan nousun. Onkin ehdotettu, että niveltulehdusten varhaisvaiheessa SAA kertoo paremmin taudin ärhäkkyydestä kuin CRP tai ESR. SAA:a syntyy sekä maksan hepatosyyteisssä että rasvakudoksen adiposyyteissä ja sen pitoisuus seerumissa on yhteydessä rasvakudoksen suhteelliseen määrään (Body Mass Index, BMI).
CRP on plasman rengasmainen proteiini, joka vapautuu maksasta akuuttien tulehdusreaktioiden seurauksena makrofagien ja T-solujen erittämän interleukiini-6:n vaikutuksesta. Sitoutumalla kuolevien ja jo kuolleiden solujen sekä bakteerisolujen pinnalle se houkuttelee syöjäsoluja (makrofagit) paikalle tuhoamaan niitä.
Tulehdusreaktio pikatesti SAA ja CRP verestä, 10 kpl
1.   Aloita testaus vasta, kun kaikki tarvittavat reagenssit ja välineet ovat huonelämpöisiä (+ 15-30oC).
2.   Tee puskuriputkeen tarvittavat identifiointimerkinnät (jos testaat muiden kuin itsesi näytteitä) ja avaa korkki.
3.   Testaa sormenpääverinäyte heti. Laskimoverinäytteessä voidaan käyttää hyytymisen estäjiä (K2-EDTA, Na-hepariini, Na-sitraatti, K-oksalaatti) ja säilyttää kokoverinäyte jääkaapissa enintään 2vrk tai ennen testausta. Seerumi- ja plasmanäytteet voi säilyttää jääkaapissa 3 vrk ja pakastettuina pitkään ennen testaamista. Kokoverinäytteitä ei saa pakastaa.
4.   Täytä kapillaari näytteellä ja tyhjennä se puskuriputkeen tai lisää putkeen 10 µl näytettä mikropipetillä. Sulje putki ja ravistele sitä voimakkaasti 10 sekuntia.
5.   Anna näyteputken seistä rauhassa 1 min tasapainottumassa, jonka jälkeen laimentunut näyte on analysoitavissa heti tai 8 tunnin kuluessa.
6.                  Ota testikasetti saumatusta foliopussistaan pöydälle ja käytä se testaukseen tunnin sisällä.
7.                  Avaa näyteputki ja tiputa puskuriin laimentunutta näytettä kertakäyttöpipetillä 3 tippaa (n. 120 µl) testikasetin molempiin S-kaivoihin. Käynnistä ajastin tai katso aika kellosta.
8.                  Anna värillisen nesterintaman rauhassa edetä pöydällä makaavassa kasetissa, kunnes tausta vaalenee ja punaruskeat viivat tulevat näkyviin.
9.                  Katso tulos 5 min kuluttua (ei enää yli 10 min kuluttua) näytteen lisäämisestä S-kaivoihin ja tulkitse se seuraavasti molempien testien (SAA ja CRP) osalta erikseen:
*KAKSI VIIVAA (C JA T) = POSITIIVINENeli näyte sisältää kyseistä tulehdusreaktiosta kertovaa proteiinia (heikkokin T-viiva tulkitaan positiiviseksi)
*VAIN C-VIIVA = NEGATIIVINEN eli ei merkkiä tulehdusreaktiosta
*C-VIIVA PUUTTUU = MITÄTÖN; testi on jostain syystä epäonnistunut eikä tulosta saa tulkita mitenkään. Tee uusi testi uudella testikasetilla. Jos tulos on sama, ota yhteys maahantuojaan abcell@abcell.fi.
Tämän tuotteen ostaneet ostivat myös…
Terveystesti virtsasta, 100 kpl
Mononukleoosi pikatestit sormenpääverinäytteistä, 20 kpl
Kilpirauhasen vajaatoiminta testi sormenpääveritipasta
Loistautien pikatesti ulosteesta, 2 kpl
Borrelioosi (Lyme IgG/IgM) pikatesti veritipasta, 10 kpl
Sydäninfarkti pikatesti sormenpääveritipasta, 10 kpl
Tulehdustesti sormenpääverinäytteestä, 2 kpl
Clear View Step A pikatesti nielupensleestä, 25 kpl
© Pikatestit | Toimitusehdot |